Coba jelasin Sejarah dari Hoe (makanan) dalam bahasa melayu dong

Ia boleh dianggap bahawa tradisi memakan hoe diperkenalkan dari China ke Korea pada awal Zaman Tiga Kerajaan (57 SM-668 M), dimangkin oleh pertembungan kerap antara China dan Semenanjung Korea. Menurut Analekta Confucius, ditulis pada abad pertama SM, Confucius berkata "Jangan menolak beras yang bersih, jangan menolak kuai yang dihiris nipis" (食不厭精，膾不厭細). Sementara istilah kuai () asalnya dirujuk kepada ikan mentah dihiris halus atau daging lain seperti daging lembu atau kambing, tetapi Dinasti Qin dan Han terutamanya telah merujuk kepada ikan mentah. Walau bagaimanapun, disebabkan agama Buddha berkembang di Korea dari pertengahan sehingga lewat era Dinasti Goryeo (918–1392), pembunuhan makhluk hidup telah dielakkan, maka tabiat makan daging secara umum hampir hilang bersama-sama dengan makan hoe. Apabila pengaruh dominan agama Buddha berkurangan pada era akhir Goryeo, pengambilan hoe telah dihidupkan semula. Semasa Dinasti Joseon, negeri ini mengamalkan Konfusianisme, dan, memandangkan Confucius diketahui telah menikmati makan daging mentah, memakan hoe telah diterima tanpa apa-apa tentangan pada masa itu.

Sebaliknya, penggunaan daging mentah atau makanan laut adalaah jarang berlaku pada masakan Cina masa kini selain daripada beberapa kawasan, seperti  hidangan yusheng di Chaozhou.